
1. Základné údaje

1.1 Číslo podľa štátneho zoznamu, ak je pridelené

Prírodná rezervácia Medzi bormi je evidovaná ako maloplošné chránené územie v štátnom zozname osobitne chránených častí prírody a krajiny pod číslom 353.
1.2. Príslušnosť k európskej sústave chránených území a územiam medzinárodného významu

Územie je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo dňa 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“) bolo zaradené ako navrhované územie európskeho významu pod označením SKUEV0145 Medzi bormi.

Neprekrýva sa so žiadnym územím medzinárodného významu, existujúcim územím národnej siete a ani s chráneným vtáčím územím.

1.3. Kategória a názov územia

Prírodná rezervácia (PR) Medzi bormi

1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 

Územie európskeho významu Medzi bormi bolo ustanovené výnosom MŽP SR č. 3/2004-5.1. Rozhodnutím Komisie 2008/218/ES z 25. januára 2008 bol podľa smernice Rady 92/43/EHS prijatý aktualizovaný zoznam lokalít európskeho významu v alpskej biogeografickej oblasti, ktorého súčasťou je aj predmetné územie. Územie je aj súčasťou posledného aktualizovaného zoznamu lokalít (vykonávacie rozhodnutie Komisie 2013/738/EÚ zo 7. novembra 2013, ktorým sa prijíma siedmy aktualizovaný zoznam lokalít s európskym významom v alpskom biogeografickom regióne). 
Prírodná rezervácia bola vyhlásená úpravou Ministerstva kultúry Slovenskej socialistickej republiky č. 807/1980-32 z 29.2.1980. Všeobecne záväzným vyjadrením Krajského úradu v Žiline č. 3/2003 z 12.6.2003 bol chránenému územiu pridelený 4. stupeň ochrany. 

1.5. Celková výmera chráneného územia a jeho ochranného pásma

Celková výmera chráneného územia je 10,2773 ha.  Rozdiel vo výmere územia oproti pôvodnému vyhlasovaciemu predpisu vznikol z dôvodu nesprávneho mapového zakreslenia v čase vyhlasovania chráneného územia. Aktualizáciou hranice na parcelný stav a zosúladením s výnosom MŽP SR č. 3/2004-5.1 došlo k zmene výmery územia.

Ochranné pásmo pre územie nie je vyhlásené a platí ochranné pásmo vyplývajúce z § 17 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), t.j. do vzdialenosti 100 m smerom von od hranice PR.

1.6. Súčasný stav predmetu ochrany

1.6.1. Prírodné pomery  

Prírodná rezervácia Medzi bormi pozostáva z dvoch samostatných častí. Nachádza sa v Žilinskom kraji, okrese Tvrdošín a katastrálnych územiach Zuberec a Habovka. Juhozápadný polygón prírodnej rezervácie Medzi bormi územne patrí do katastrálneho územia obce Zuberec a severovýchodná časť územia do katastra obce Habovka. Územie delí cestná komunikácia Jeho nadmorská výška je od 810 m n. m do 816 m n. m. Nachádza sa pod západným úpätím Osobitej, na severozápadnom okraji obce Zuberec medzi Studeným potokom a potokom Blatná. 
Podľa geomorfologického členenia v Atlase krajiny (2002) spadá územie v rámci subprovincie Vonkajších Západných Karpát do Podhôľno-magurskej oblasti a celku Skorušinské vrchy, podcelok Kopec. Územie je budované pieskovcovo-ílovcovým súvrstvím centrálneho karpatského flyšu z obdobia paleogénu, ktorého silne zvetraný povrch postupne prechádza do nezvetraného. Kvartérne zeminy (štrky, piesky, hlinité zeminy, hliny a piesčité íly) fluviálneho pôvodu s malou mocnosťou a s vysokým podielom ílovito-hlinitej prímesy podmieňujú slabú priepustnosť štrku. 

Reliéf územia má charakter mierne zvlnenej zníženiny, obkolesenej hornatou krajinou, ktorá tvorí predhorie vlastného komplexu Roháčov. Najvyšší bod dosahuje na východnom okraji pod úpätím Osobitej  894 m n. m. 

Dominantným pôdnym typom podľa pôdnej mapy Slovenska sú kambizeme pseudoglejové nasýtené, lokálne pseudogleje modálne kyslé a gleje, zo zvetralín kyslých hornín.

Vodný režim chráneného územia je ovplyvňovaný zrážkovými vodami miestami stagnujúcimi na povrchu. Jediným zdrojom živín je zrážková voda, prostredie je veľmi kyslé a na živiny mimoriadne chudobné. Existencia vrchovísk je podmienená vplyvom atmosferickej vlhkosti a sú vyživované zrážkovou vodou – ombrogénne.
Podľa Atlasu krajiny (2002) patrí územie do mierne chladnej oblasti, okrsku mierne chladného s chladnou zimou s typom mierne chladnej klímy s priemernými teplotami v júli 12 °C až 16 °C.

Charakter reliéfu, geologická stavba podložia a klimatické pomery, vyznačujúce sa veľkým množstvom zrážkovej vody za pomerne veľmi nízkych priemerných ročných teplôt podmienili v tejto oblasti vznik a umožňujú ďalší rozvoj početných močiarov a rašelinísk, na ktorých sa sústreďujú biocenózy so špecifickými rastlinnými a živočíšnymi spoločenstvami a vzácnymi druhmi našej flóry a fauny.

Podľa fytogeografického členenia SR sa územie nachádza v obvode Západobeskydská flóra (Beschidicum occidentale), okres 28 Západné Beskydy. 

 
V území sú zastúpené biotopy aktívnych a degradovaných vrchovísk a prechodné rašeliniská. Povrch vrchovísk je tvorený vyvýšeninami (bultami) a zníženinami s jazierkami (šlenkami) s výskytom vzácnych druhov ako kľukva močiarna (Oxycoccus palustris), kľukva drobnoplodá (Oxycoccus microcarpus), brusnica barinná (Vaccinium uliginosum) a značné porasty rojovníka močiarneho (Ledum palustre).  

V území sa vyskytujú biotopy aktívnych vrchovísk s degradovanými časťami, ktorých vodný režim bol do značnej miery narušený ľudskými aktivitami. V dôsledku toho dochádza k presušeniu biotopu a následne k zmene druhového zloženia. Na území so zmenou vodného režimu sa prejavilo zarastanie bezkolenca belasého (Molinia caerulea) a tiež zarastanie náletovými drevinami hlavne vŕbami, smrekmi a borovicami. Po okrajoch suchšia časť územia má dominantné zastúpenie páperníka pošvatého (Eriophorum vaginatum) a psice tuhej (Nardus stricta).

Najcennejšie a najdôležitejšie sú územia, kde sú zastúpené vzácne a chránené druhy rastlín a živočíchov. Na voľných plochách i okolo krovín sa tu sústreďujú mohutné porasty rojovníka močiarneho (Ledum palustre), jedna z najbohatších lokalít na Slovensku. Z ostatných vzácnych druhov sa tu nachádza rosička okrúhlolistá (Drosera rotundifolia), kľukva močiarna (Oxycoccus palustris), kľukva drobnoplodá (Oxycoccus microcarpus), čučoriedka barinná (Vaccinium uliginosum). V 90-tych rokoch minulého storočia bol na malej ploche zaznamenaný výskyt druhu  andromédka sivolistá (Andromeda polifolia), ktorá patrí na území Slovenska k ohrozeným druhom vegetácie. V bylinnej synúzií prevládajú porasty nízkych ostríc (Carex nigra, Carex panicea, Carex echinata), páperníky (Eriophorum vaginatum, Eriophorum angustifolium), do ktorých vstupujú ďalšie rašelinné a vrchovištné druhy ako rosička okrúhlolistá (Drosera rotundifolia), fialka močiarna (Viola palustris), všivec močiarny (Pedicularis palustris). 
Obr. 3  Kľukva močiarna (Oxycoccus palustris)
V území sa nachádzajú sympatrické druhy komplexov borovice lesnej (Pinus sylvestris) a borovice horskej (Pinus mugo), ktoré spontánne vytvárajú hybridné roje na vrchovisku. V súčasnosti prežívajú roztrúsene vo východnej časti územia
Z ostatných drevín sa v území vyskytujú skupiny krovín borievky obyčajnej (Juniperus communis), brezy bielej (Betula pendula), jarabiny vtáčej (Sorbus aucuparia). Samostatnú skupinu vytvárajú vŕby – vŕba popolavá (Salix cinerea), vŕba rakytová (Salix caprea). Stromovú etáž zastupujú staršie smreky so zakrpateným vzrastom, porastené lišajníkmi, ktoré sú roztrúsené po celej ploche chráneného územia. 

Andromédka sivolistá (Andromeda polifolia)

Rad: Ericales

Čeľaď: Ericaceae

Rozšírenie na Slovensku: Orava, Slovenské Rudohorie, Vysoké Tatry. V PR Medzi bormi bol zaznamenaný výskyt v 90. rokoch minulého storočia

Status ohrozenosti: EN - ohrozený

Zo živočíchov je na území zaznamenaný výskyt druhu európskeho významu mlok karpatský (Lissotriton montandoni) a kunka žltobruchá (Bombina variegata) a druhy národného významu plch lesný (Dryomys nitedula), plch lieskový (Muscardinus avellanarius), myšovka horská (Sicista betulina), večernica severská (Eptesicus nilssonii), netopier svetlý (Plecotus auritus), užovka fŕkaná (Natrix tessellata).  

1.6.2. Stručný opis predmetu ochrany

Prírodná rezervácia Medzi bormi bola vyhlásená z dôvodu ochrany územia a prítomnosti vzácnych rašelinných biocenóz vrchoviskového typu. Predmetom ochrany sú biotopy európskeho významu Ra1 Aktívne vrchoviská (7110), Ra2 Degradované vrchoviská (7120) a biotop Ra3 Prechodné rašeliniská a trasoviská (7140). 
Vrchoviská sú najohrozenejším typom rašelinísk. V minulosti boli mnohé zničené ťažbou rašeliny, alebo inými aktivitami bol narušený vodný režim. Jediným zdrojom živín je zrážková voda, prostredie je kyslé a na živiny mimoriadne chudobné. Tieto faktory sa významne prejavujú v druhovom zložení vegetačného krytu. Územie má charakter typického rašeliniska vrchoviskového typu, ktorého vznik a vývoj bol ovplyvnený radou klimatických faktorov, najmä však vysokou zrážkovou činnosťou, nízkymi priemernými ročnými teplotami ako i zložením a stavbou substrátu.  

Mlok karpatský (Lissotriton montandoni)

Rad: Urodela

Čeľaď: Salamandridae

Rozšírenie na Slovensku: Vyskytuje sa v stredných a vyšších polohách. V Tatrách vystupuje až do výšky 1500 m n. m.

Status ohrozenosti druhu: VU zraniteľný

Zo živočíchov je na území zaznamenaný výskyt druhu európskeho významu mlok karpatský (Lissotriton montandoni) a kunka žltobruchá (Bombina variegata) a druhy národného významu plch lesný (Driomys nitedula), plch lieskový (Muscaridinus avellanarius), myšovka horská (Sicista betulina), večernica severská (Eptesicus nilssoni), netopier svetlý (Plecotus auritus), užovka fŕkaná (Natrix tessellata). 

Kunka žltobruchá (Bombina variegata) 

Rad: Anura

Čeľaď: Bombinatoridae

výšky 250 m n. m. V Tatrách vystupuje do výšky 1500 m n. m.

Status ohrozenosti druhu: LR – menej ohrozený

Významný je výskyt biotopov druhov vegetácie národného významu ako sú: ostrica dvojdomá (Carex dioica), rojovník močiarny (Ledum palustre), vstavačovec vresoviskový (Dactylorhiza ericetorum) a kľukva močiarna a drobnoplodá (Oxycoccus palustris, Oxycoccus microcarpus). Uvedené taxóny sú zároveň predmetom ochrany chráneného územia.

Rojovník močiarny (Ledum palustre)

Rad: Ericales

Čeľaď: Ericaceae

Rozšírenie na Slovensku: V súčasnosti je výskyt zaznamenaný na Orave a v podhorí Tatier

Status ohrozenosti: CR (2001)

1.6.3. Hodnotenie stavu predmetu ochrany, stanovenie priorít v území

Najcennejšími biotopmi sú biotopy európskeho významu Ra1 Aktívne vrchoviská (7110), Ra2 Degradované vrchoviská schopné prirodzenej obnovy (7120) a Ra3 Prechodné rašeliniská a trasoviská (7140).     

 Ra1/7110 – Aktívne  vrchoviská tvorí rašelinotvorná vegetácia, spoločenstvá, ktoré sa mozaikovite nachádzajú na území tvoria vyvýšeniny (bulty) a jazierka (šlenky). Na vyvýšených častiach dominujú rašelinníky, ostrice a nízke kríčkovité chamaefyty. Patria sem druhovo chudobné spoločenstvá zväzu Oxycocco microcarpi-Empetrion hermaphroditi (nordhagen ex Du Rietz 1954) a Sphagnion medii (Kästner et Flössner 1933). 
Ra2/7120 – Degradované vrchoviská schopné prirodzenej obnovy sa vyskytuje samostatne ako aj v komplexe s aktívnym vrchoviskom, na miestach kde došlo k narušeniu vodného režimu ľudskými aktivitami. Sú tvorené pozmenenými spoločenstvami oboch zväzov, predovšetkým spoločenstvami zväzu Sphagnion medii (Kästner et Flössner 1933). 

Ra3/7140 – Prechodné rašeliniská a trasoviská – biotop sa vyskytuje len na malej ploche kde dochádza ku zrieďovaniu prameniskovej vody zrážkovou vodou, jej zdržiavaním kobercami rašelinníkov a na okrajovej zóne vrchoviska. Je reprezentované spoločenstvami oligotrofných pramenísk a rašelinísk, ktoré tvoria prechod medzi mezotrofnými slatinami a vrchoviskami. Biotop je tvorený spoločenstvami zväzu Sphagno recurvi-Caricion canescentis (Passarge 1964). 

Obr.1  Chránené územie Medzi bormi patrí medzi najbohatšie lokality výskytu na Slovensku s výskytom rojovníka močiarneho (Ledum palustre)

Na tomto území došlo k narušeniu hydrologického režimu a následne k vysušeniu. Umelé zníženie vodného režimu má za následok degradáciu rastlinných spoločenstiev. Na území je vyššie zastúpenie tráv, expanzívne taxóny, ktoré ohrozujú biotop sú Calamagrostis sp., Deschampsia caespitosa, Mollinia caerulea, Calluna vulgaris, z drevín je to Betula pendula, Pinus sylvestris a Picea abies. Proces odvodňovania začal v minulosti, dôvodom bolo vytvorenie vhodnejších podmienok pre poľnohospodárske využitie. Územie bolo zrekultivované, z plochy 100 ha zostala len jedna desatina územia. V SV časti územia odvodnením došlo k trvalému poklesu podzemnej vody a zániku nelesných rastlinných spoločenstiev na úkor drevín. Niektoré pôvodné druhy úplne vymizli alebo prežili len vo zvyškových populáciách na najviac zamokrených miestach.

Tabuľka 1

Prehľad stavu biotopov v území, stavu a potreby zmien v rámci biogeografického regiónu

	Kód biotopu
	Reprezentatívnosť biotopu 

v území
	Relatívna rozloha biotopu 

v území
	Zachovalosť biotopu v území
	Stav biotopu 

v území
	Stav biotopu

 v rámci bioregiónu
	Bioregión
	Cieľ

 ochrany

 v rámci

 územia
	Priorita

	7110
	A
	B
	B
	A
	U1
	alpský
	Nutné udržanie

stavu v území
	Stredná

	7120
	C
	B
	C
	C
	U1
	alpský
	Nutné zlepšenie

stavu v území
	Stredná

	7140
	C
	C
	C
	C
	U1
	alpský
	Nutné zlepšenie

stavu v území
	Stredná

  Stav nevyhovujúci
C – nepriaznivý – narušený

D – nepriaznivý - nevyhovujúci

                    Stav zlý
FV – priaznivý


U1 – nepriaznivý – nevyhovujúci 

Zo živočíchov európskeho významu je na území zaznamenaný výskyt druhu mlok karpatský (Lissotriton montandoni) a kunka žltobruchá (Bombina variegata). Stav uvedených druhov je hodnotený ako nepriaznivý - narušený.

Tabuľka 2

Prehľad stavu biotopov druhov európskeho významu v území a potreby zmien v rámci biogeografického regiónu

	Bioregión
	Druh
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Cieľ ochrany v rámci územia
	Priorita

	Alpský
	Lissotriton montandoni
	C
	C
	C
	C
	U1
	Nutné zlepšenie stavu 
	stredná

	Alpský
	Bombina variegata
	C
	C
	C
	C
	U1
	Nutné zlepšenie stavu
	stredná


          
 Stav priaznivý

A – priaznivý – výborný

B – priaznivý - dobrý


         
  Stav nevyhovujúci
C – nepriaznivý – narušený

D – nepriaznivý - nevyhovujúci

                    Stav zlý
FV – priaznivý


U1 – nepriaznivý – nevyhovujúci 

Súčasný nepriaznivý stav chráneného územia Medzi bormi vyžaduje komplexnú ochranu biodiverzity ekosystémov. Okrem rozsahu a druhu revitalizačných opatrení sú však pre efektívnejšiu a ekologicky vhodnejšiu reguláciu nežiaducich procesov nevyhnutné jemnejšie, časté a pravidelné regulačné zásahy. Prioritou manažmentových zásahov je udržanie biotopov a biotopov druhov v priaznivom stave a obnovným manažmentom dosiahnuť prinavrátenie degradovaných plôch na priaznivý stav aktívnych vrchovísk. Ostatné plochy pozmenené porastami náletových drevín a kríčkov je snahou vhodnými opatreniami prinavrátiť na biotopy vrchovísk schopných prirodzenej obnovy.
Pre biotopy, ktoré sú evidované na území, je potrebné nastaviť režim manažmentov na zachovanie existujúceho hydrologického režimu a zaistenie vyhovujúceho stavu a štruktúry spoločenstva. 

Na základe súčasného stavu biotopov a biotopov druhov európskeho významu, ktoré sú predmetom ochrany, sú v ďalšej časti stanovené ciele, ktoré zohľadňujú ich stav a potreby zmien v rámci biogeografického regiónu.
1.6.4. Hodnotenie ďalších osobitných záujmov ochrany prírody a krajiny v území

Vrchoviská sú špecifickým typom rašelinísk, čo je pre živé organizmy jedným z najextrémnejších biotopov. Jediným zdrojom živín je zrážková voda, prostredie je veľmi kyslé a na živiny mimoriadne chudobné. Tieto faktory sa významne prejavujú v druhovom zložení vegetačného krytu, ktorý je tvorený malým počtom druhov rastlín, prispôsobeným extrémnym životným podmienkam. Z ostatných chránených druhov, ktoré neboli zaradené ako predmety ochrany sa na kopčekových vyvýšeninách (bultoch) vyskytujú typické kríčkové chamaefyty ako šucha čierna (Empetrum nigrum), brusnica barinná (Vaccinium uliginosum).
 
Na území je možné pozorovať niekoľko vývojových štádií, od iniciálnych nelesných, cez štádia s kosodrevinou až po lesné vrchovisko porastené drevinami borovice lesnej (Pinus sylvestris) a borovice horskej (Pinus mugo). Nápadný je zakrpatený vzrast ihličnatých stromov spôsobený minimálnymi prírastkami s vysokým vekom, ktoré vytvárajú hybridné roje.

1.7. Výsledky komplexného zisťovania stavu lesa

Kapitola sa nevypracováva, pretože chránené územie sa nenachádza na lesných pozemkoch.

2. Socioekonomické pomery (využívanie územia a jeho okolia) pozitívne a negatívne faktory

2.1. Historický kontext

Chránené územie leží v orografickom celku Skorušinské pohorie na severozápadnom okraji obce Zuberec. Pôvodne územie reprezentovalo veľký komplex rašelinísk vrchoviskového typu, rozprestierajúceho sa na mierne zvlnenej terénnej vyvýšenine medzi potokmi Studený potok a Blatná. 

V roku 1969 bol povolený plánovaný zámer JHR obce Habovka a Zuberec na odvodnenie Habovských a Zubereckých Borov. 

 V roku 1972 bolo územie zrekultivované. Po prevedení melioračných a rekultivačných úprav bolo výrazne suchšie. Podzemná voda na povrch vystupovala iba v niektorých mesiacoch a z výmery cca 100 ha sa zachovali na požiadanie orgánov Štátnej ochrany prírody len dve menšie plôšky vrchoviskovej vegetácie. Jedna z nich plošne väčšia leží v k. ú. obce Zuberec a druhá menšia plocha v k. ú. obce Habovka. Výrazná hranica sa zachovala v komplexe zubereckej plochy, ktorej severný okraj hraničí s katastrálnou hranicou. 

V roku 1980 bolo úpravou Ministerstva kultúry Slovenskej socialistickej republiky č. 807/1980-32 zo dňa 29. 2. 1980 vyhlásené za chránené nálezisko „Medzi bormi“. 

V roku 1990 bola povolená sanácia drevinového náletu v chránenom nálezisku „Medzi bormi“, kde dochádzalo následkom nepriaznivých zmien vodného režimu k zníženiu hladiny podzemných vôd a následne k nárastu nežiaducich drevín, čím došlo k potlačeniu pôvodnej flóry. Plánovaný výrub mal vyriešiť ohrozenie vzácnych druhov ako sú rojovník, andromédka a kľukva. Po vykonaní úprav bolo zistené, že ťažké mechanizmy, ktoré boli použité za účelom vytiahnutia drevnej hmoty, výrazne poškodili vegetačný kryt a terén rozbahnením, vytvorením rýh. 

V roku 1994 bolo chránené nálezisko „Medzi bormi“ vyhlásené zákonom NR SR č. 287/1994 Z. z. o ochrane prírody a krajiny za prírodnú rezerváciu Medzi bormi.

V roku 2000 sa realizoval projekt regulačných opatrení za účelom likvidácie drevín, navŕšenia haluziny na kopy a spálenia. Regulácia vodného režimu bola realizovaná prekopaním a prisypaním odvodňovacej priekopy. Celá plocha bola oplotená žrďovinou a označená informačnými tabuľami.

Obr. 2 Pohľad na chránené územie  v 50-tych rokoch minulého storočia a v súčasnosti
2.2. Stručný opis aktuálneho stavu

Prírodná rezervácia Medzi bormi je územím, kde sa vzhľadom na extrémnosť biotopu podpísala poľnohospodárska činnosť a v určitom období v minulosti hrozil zánik tejto lokality. 

Územie bolo najrozsiahlejšou lokalitou, ktorá predstavovala mozaiku slatín s nízkym obsahom báz a vrchovísk. Po radikálnom odvodnení v 70. rokoch minulého storočia ostala značná časť poškodená a z pôvodného územia sa zachovala len desatina územia rozdelená na dve časti. Na ostatnej ploche kedysi rozsiahlej lokality sú dnes polia využívané na poľnohospodársku výrobu a trvalé trávne porasty. V severovýchodnej časti územia, ktoré je menšej rozlohy takmer zanikli typické rastlinné spoločenstvá a celá plocha je akútne ohrozená zarastaním drevinami. Pravidelným manažmentom je možné zlepšiť a udržať stav biotopov, ktoré sú predmetom ochrany a zväčšiť plochy machorastov s rojovníkom a ostatnou sprievodnou vegetáciou. 

V juhozápadnej časti územia rastlinné spoločenstvá, ktoré charakterizujú vzhľadovo vrchoviská, tvoria kopčekovité vyvýšeniny s rašelinníkmi a s typickými kríčkovitými chamaefytmi (Vaccinium uliginosum, Ledum palustre, Andromeda polifolia) a zníženinami, občasne vyplnenými vodou. Časť územia je v štádiu lesného vrchoviska, porasteného borovicami (Pinus mugo,  Pinus sylvestris a ich hybridmi). 

Časť chráneného územia (juhozápadná) obteká potok, ktorý sa zlieva z územia poľnohospodársky obhospodarovaného. Reguláciou toku s úmyslom zvýšiť vodnú hladinu v rezervácií by mohlo dôjsť ku eutrofizácií prostredia a negatívne pôsobiť na vegetáciu, nakoľko je obohatená živinami z poľnohospodárskej činnosti. 


Obr.4  Nahromadené kopy biomasy po manažmentových zásahoch z roku 2000

Na území prírodnej rezervácie dochádza k zarastaniu náletovými drevinami a zániku vzácnych druhov vegetácie a celých biotopov. Od roku 2000 zostali na území kopy biomasy z výrubov, ktoré je potrebné po častiach odstraňovať. V miestach s nízkou hladinou vody dochádza k nárastu vŕb a briez. 

Vzhľadom na biotopy a predmety ochrany v chránenom území je potrebné v budúcnosti vylúčiť akékoľvek negatívne javy, ktoré by mohli ohroziť prírodnú rezerváciu. Je potrebné zachovať, prípadne zlepšiť stav biotopov a druhov, ktoré sa v území vyskytujú.


Obr. 5  V pozadí územie zarastené drevinami po zanedbaní hospodárenia

2.3. Návrh zásad a opatrení využívania územia a jeho okolia z hľadiska cieľov ochrany

Cieľom správneho obhospodarovania biotopov Natura 2000 je priviesť ich do tzv. priaznivého stavu alebo ich v ňom udržať. Za priaznivý stav biotopov sa považuje taký stav, keď

· výmera biotopu je stabilná (prinajmenšom neklesá), prípadne sa zvyšuje,

· stav jeho typických druhov je priaznivý (nezhoršuje sa), prípadne sa zlepšuje,

· štruktúra a funkcie biotopu sú zachované.

K zabezpečeniu cieľov ochrany slúži diferenciácia územia na ekologicko-funkčné priestory.

Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého ekologického a socioekonomického hodnotenia. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. 

Na území prírodnej rezervácie Medzi bormi sa vyčleňujú dva EFP:
EFP1 – Aktívne vrchovisko v komplexe s degradovaným vrchoviskom schopným prirodzenej obnovy

Ekologicko-funkčný priestor zahŕňa najcennejšie biotopy v chránenom území, biotopy aktívnych vrchovísk, degradované vrchoviská schopné prirodzenej obnovy a malé fragmenty prechodných rašelinísk. Jedná sa o vzácnu kombináciu. Na území dochádza k zarastaniu drevinami pri zníženej hladine vody a nástupu bezkolenca belasého.

EFP2 – Zarastajúce krovinové porasty

Ekologicko-funkčný priestor zahŕňa územia s náletovými drevinami borovice obyčajnej, borovice horskej, vŕb, brezy bielej a smrekov. Na ploche je potrebný pravidelný manažment – postupné výruby náletových drevín a odstraňovanie nežiaducej vegetácie.

Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti): 

EFP1: Aktívne vrchovisko v komplexe s degradovaným vrchoviskom schopným prirodzenej obnovy

· Ručné odstraňovanie náletu drevín krovinorezom alebo nožnicami (pri použití ťažkých mechanizmov by mohla byť lokalita poškodená);

· odstraňovanie biomasy mimo chráneného územia; 

· v ďalších rokoch odstraňovanie výmladkov 1-krát za 2 roky krovinorezom alebo nožnicami;

· porasty tráv a bezkolenca belasého kosiť ručne;

· mulčovanie porastov náletových drevín;

· úplné vylúčenie používania herbicídov na zatieranie pňov;

· odstránenie drevnej hmoty z celého chráneného územia.

EFP2: Zarastajúce krovinové porasty

· odstraňovanie ihličnatých drevín mimo vegetačnej sezóny (koniec októbra začiatkom marca) z dôvodu zamedzenia poškodenia okolitej vegetácie a ohrozenia hniezdiacich druhov vtákov;

· udržiavanie vzrastlejších drevín v rozmedzí 5 – 10 % na ploche chráneného územia;

· listnaté dreviny (brezy, vŕby) je potrebné odstraňovať vo vhodnej dobe na sklonku vegetácie pred začiatkom sťahovania asimilantov do koreňov (koniec augusta – september);

· mulčovanie plôch okolo drevín raz za 3 roky

· odstraňovanie náletových drevín ručným mulčovaním, krovinorezom alebo nožnicami raz ročne; 

· úplne vylúčenie používania herbicídov na zatieranie pňov;

· odstránenie drevnej hmoty z celého chráneného územia; 

· v ďalších rokoch odstraňovanie výmladkov krovinorezom alebo nožnicami;

· pravidelné kosenie po výruboch v intervale raz za 1 – 3 roky, čím sa zabráni nástupu drevín a zároveň sa nepotláčajú chránené a dominantné druhy vegetácie;

Osobitné opatrenia pre druhy:

Mlok karpatský (Lissotriton montandoni),  

Kunka žltobruchá (Bombina variegata)

· Zachovanie jazierok a otvorených vodných plôšok;

· Eliminácia činností, v dôsledku ktorých dochádza k zmenám vo vodnom režime a tým k narušeniu hydrologických pomerov na lokalite;

· Odstraňovanie náletových drevín a rýchlo sa šíriacich nepôvodných druhov rastlín, aby nedochádzalo k nadmernému zarastaniu lokality, k zmene charakteru vegetácie a zarastaniu vodných plôch;

· Nepoužívať pesticídy a herbicídy, ktorých splavovaním dochádza k zvýšenej eutrofizácii a intoxikácii vôd;

Rámcové opatrenia starostlivosti pre celé chránené územie: 

· Odstraňovanie ihličnatých drevín mimo vegetačnej sezóny (koniec októbra až začiatok marca);
· Listnaté dreviny (brezy, vŕby) je potrebné odstraňovať vo vhodnej dobe na sklonku vegetácie pred začiatkom sťahovania asimilantov do koreňov (koniec augusta – september);

· Úplne vylúčenie aplikácie herbicídov;

· Kosenie ručne alebo ľahkou mechanizáciou v jesennom období;

· Odstraňovanie náletových drevín na lokalitách každých 1 – 3 roky v jesenných až zimných mesiacoch, s následným odstránením biomasy.
Priaznivý stav biotopov a biotopov druhov bude pravidelne kontrolovaný – monitorovaný a vyhodnocovaný. Za týmto účelom je v území povolená usmernená vedecko-výskumná činnosť s použitím nedeštrukčných vedeckých metód.
3. Ciele starostlivosti a opatrenia na ich dosiahnutie

3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny

Hlavným cieľom ochrany je: Zachovať priaznivý stav kategórie A biotopu aktívnych vrchovísk a dosiahnuť do roku 2046 zlepšenie a následné zachovanie stavu ostatných biotopov a druhov tvoriacich predmet ochrany územia. 

Kvalita lokality dosahuje európsky rozmer a súčasne je lokalitou s významnými populáciami chránených a ohrozených druhov rastlín a živočíchov, ktoré sú druhmi európskeho významu. Dlhodobý cieľ v programe starostlivosti deklaruje víziu ochrany chráneného územia. 
3.2. Stanovenie operatívnych cieľov v nadväznosti na ekologicko-funkčné priestory a zóny
Jednotlivé operatívne ciele vychádzajú z hlavného cieľa a sú viazané na vymedzené ekologicko-funkčné priestory v území, na základe kombinácie podobných ekologických podmienok a z nich vyplývajúcich opatrení. 

Vedľajší (operatívny) cieľ 1: Udržať priaznivý stav biotopu európskeho významu  – Ra1 Aktívne vrchoviská (7110) v kategórii A a do roku 2047 zlepšiť stav biotopov európskeho významu Ra2 Degradované vrchoviská schopné prirodzenej obnovy (7120) a Ra3 Prechodné rašeliniská a trasoviská (7140) a druhov mlok karpatský (Lissotriton montandoni), kunka žltobruchá (Bombina variegata) zo stavu kategórie C do stavu kategórie B alebo A v rámci vymedzeného EFP1.

Vedľajší (operatívny) cieľ 2: Časť lokality porastenej stromovou vegetáciou a krovinami zmeniť na biotopy degradovaných vrchovísk schopných prirodzenej obnovy (biotop Ra2) v rámci vymedzeného EFP2.
Vedľajší (operatívny) cieľ 3: Zabezpečiť pravidelné získavanie údajov o území a stave jeho predmetov ochrany. 
3.3. Rámcové plánovanie a modely hospodárenia pre lesné biotopy

Kapitola sa nevypracováva, pretože chránené územie sa nenachádza na lesných pozemkoch.

3.4. Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov plnenia

	Vedľajší (operatívny) cieľ 1: Udržať priaznivý stav biotopu európskeho významu  – Ra1 Aktívne vrchoviská (7110) v kategórii A a do roku 2047 zlepšiť stav biotopov európskeho významu Ra2 Degradované vrchoviská schopné prirodzenej obnovy (7120) a Ra3 Prechodné rašeliniská a trasoviská (7140) a druhov mlok karpatský (Lissotriton montandoni), kunka žltobruchá (Bombina variegata) zo stavu kategórie C do stavu kategórie B alebo A v rámci vymedzeného EFP1.

	Eliminácia činností, v dôsledku ktorých dochádza k zmenám vo vodnom režime a tým k narušeniu hydrologických pomerov na lokalite
	Zachované šlenky a vodné plochy, ktoré sú zároveň biotopmi pre druhy Lissotriton montandoni a Bombina variegata
	Trvalý 

(každé 2 roky)
	ŠOP SR
	rozpočet ŠOP SR, iné zdroje 
	EFP1



	1.1.3.
	Odstraňovanie náletových drevín mimo vegetačnej sezóny (koniec októbra začiatkom marca) na ploche 1 ha bez akéhokoľvek použitia herbicídov, aj s následným odstránením biomasy mimo chránené územie
	Plocha bez výskytu ihličnatých drevín
	Raz za 2 roky
	ŠOP SR, vlastníci pozemkov


	Vlastníci alebo rozpočet ŠOP SR
	EFP 1

	1.1.4.
	Odstraňovanie vŕb vo vhodnej dobe bez akéhokoľvek použitia herbicídov (koniec augusta – september), aj s následným odstránením biomasy mimo chránené územie
	Plocha bez

výskytu drevín
	Raz za 2

 roky
	ŠOP SR, vlastníci pozemkov


	Vlastníci alebo rozpočet ŠOP SR
	EFP 1

	1.1.5.
	Ručné kosenie alebo kosenie ľahkou mechanizáciou na jeseň v sukcesiou ovplyvnených častiach biotopov, s následným odstránením pokosenej biomasy mimo územie – po jej čiastočnom presušení
	Realizovaná aktivita (fotodokumentácia pred a po zásahu)
	2018 – 2047

(každoročne)
	ŠOP SR.

Vlastníci pozemkov  


	Vlastníci alebo rozpočet ŠOP SR
	EFP 1

	1.1.6
	Rekolonizácia biotopov vhodnými rastlinnými druhmi
	Biotopy rekolonizované druhmi typickými pre daný biotop
	2020, podľa potreby - v závislosti na výsledkoch monitoringu biotopov
	ŠOP SR
	rozpočet ŠOP SR, iné zdroje
	EFP 1

	Vedľajší (operatívny) cieľ 2: Časť lokality porastenej stromovou vegetáciou a krovinami zmeniť na biotopy degradovaných vrchovísk schopných prirodzenej obnovy (biotop Ra2) v rámci vymedzeného EFP2.

	Merateľný indikátor plnenia: zníženie výmery EFP2 v prospech EFP1 – vytvorenie potenciálu pre obnovu biotopu 7120 

	Opatrenie2.1.
	Zníženie výmery plôch drevín a krovín na max. 10 % z celkovej plochy územia v EFP2

	
	Merateľný indikátor plnenia: znížená výmera porastov drevín a krovín na plochu 2 ha, zvýšenie relatívnej rozlohy biotopu Ra2 (7120)

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.1.1.
	Ponechanie drevín na ploche 2 ha                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
	Dreviny na výmere 2 ha, fotodokumentácia
	trvalý
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	2.1.2.
	Postupné odstraňovanie (výrub) drevín bez akéhokoľvek použitia herbicídov, jednorázovo (tzn. v jednom roku) max. 10 – 20 %  kmeňov drevín s cieľom zachovania porastovej kulisy, v čase mimo vegetačnej sezóny, a ich následné odstránenie mimo CHÚ
	Odstránenie drevín a ich odstránenie z lokality (fotodokumentácia)
	2018-2024
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	2.1.3
	Udržiavanie vzrastlejších drevín počas ďalších rokov;
	Ponechané vzrastlejšie stromy na lokalite
	Trvalý, (každých 5 rokov)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	2.1.4
	Mulčovanie plôch okolo drevín raz za 3 roky
	Zmulčované okolie drevín (nerozširovanie porastov drevín a  krovín), fotodokumentácia pred a po zásahu
	Trvalý

(každé 3 roky)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	2.1.5
	Odstraňovanie náletových drevín ručným mulčovaním, krovinorezom alebo nožnicami
	Udržaná plocha bez náletov drevín (fotodokumentácia pred a po zásahu)
	Trvalý (každé 2 roky)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	2.1.6.
	Kosenie po výruboch, aby sa zabránilo nástupu drevín a nepotláčali sa chránené a dominantné druhy vegetácie
	Udržaná plocha bez náletov drevín (fotodokumentácia pred a po zásahu)
	Trvalý (každé 2 roky)
	ŠOP SR, vlastníci, v spolupráci s obcou a užívateľmi
	Rozpočet ŠOP SR, vlastníci
	EFP2

	Opatrenie2.2.
	Revitalizácia plochy a obnovný manažment biotopu degradovaných vrchovísk schopných prirodzenej obnovy – Ra2 (7120)

	
	Merateľný indikátor plnenia: zvýšenie relatívnej rozlohy biotopu degradovaných vrchovísk schopných prirodzenej obnovy - Ra2 (7120)

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.2.1.
	Zabezpečenie zamedzenia odvodňovania a melioračných zásahov v oboch častiach chráneného územia
	Dohoda s vlastníkmi a nájomcami územia, komunikácia s

občanmi
	2018 - 2023
	ŠOP SR 
	rozpočet ŠOP SR, 
	EFP 2

	2.2.2.
	Eliminácia činností, v dôsledku ktorých dochádza k zmenám vo vodnom režime a tým k narušeniu hydrologických pomerov na lokalite
	Zachované šlenky a vodné plochy, ktoré sú zároveň biotopmi pre druhy Lissotriton montandoni a Bombina variegata
	Trvalý 

(každé 2 roky)
	ŠOP SR
	rozpočet ŠOP SR, iné zdroje 
	EFP2

	2.2.3.
	Rekolonizácia plochy rastlinnými druhmi charakteristickými pre biotop Ra2
	Plochy rekolonizované druhmi typickými pre daný biotop
	2020, podľa potreby - v závislosti na výsledkoch monitoringu revitalizovaných plôch
	ŠOP SR
	rozpočet ŠOP SR, iné zdroje
	EFP 2

	Vedľajší (operatívny) cieľ 3: Zabezpečiť pravidelné získavanie údajov o území a stave jeho predmetov ochrany. 

	Merateľný indikátor plnenia: aktuálne údaje o stav epredmetov ochrany vo vzťahu k realizovaným opatreniam

	Opatrenie3.1.
	Monitoring stavu biotopov a druhov európskeho významu, hydrologický monitoring, resp. prieskum

	
	Merateľný indikátor plnenia: výsledky  monitoringov - údaje o stave predmetov ochrany v území, návrh opatrení

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	3.1.1.
	Monitoring biotopov európskeho významu Ra1, Ra2 a Ra3 – aj vo vzťahu k realizovaným aktivitám v území
	floristické a fytocenologické zápisy, terénne záznamy, správy z monitoringu, záznamy v KIMS, údaje o stave biotopov, určenie opatrení a ich zapracovanie do PS
	Trvalý 

(každé 2 roky)
	ŠOP SR 
	rozpočet ŠOP SR, 
	EFP1

EFP2



	3.1.2.
	Monitoring druhov živočíchov európskeho významu – aj vo vzťahu k realizovaným aktivitám v území
	realizácia pravidelného monitoringu, terénne záznamy, záznamy v KIMS, údaje o stave druhov, určenie opatrení a ich zapracovanie do PS
	Trvalý

(každé 4 roky)
	ŠOP SR 
	rozpočet ŠOP SR, alebo iné zdroje
	EFP1

EFP2



	3.1.3.
	Hydrologický monitoring-meranie hladiny vody vo vytypovaných častiach územia, prípadne hydrologický prieskum, ktorý stanoví podmienky a opatrenia vedúce k zlepšeniu vodného režimu v území
	Séria údajov o hladine vody v území, vyhotovenie grafov, terénne záznamy, správa z prípadného prieskumu, určenie podmienok a opatrení a ich zapracovanie do PS
	2018 – 2047

Každoročne, resp. jednorazovo v prípade potreby hydrologického prieskumu
	ŠOP SR
	rozpočet ŠOP SR, alebo iné zdroje
	EFP1

EFP2

	3.1.4.
	Podpora výskumných aktivít, ktoré vedú k zlepšeniu stavu biotopov a druhov, ktoré sú predmetom ochrany CHÚ
	Realizovaný výskum, správy z výskumov, záznamy v KIMS, návrhy opatrení na zlepšenie stavu biotopov a druhov
	Podľa potreby
	Vedecké inštitúcie, SAV, univerzity
	Iné zdroje
	EFP1 EFP2


4. Spôsob vyhodnocovania plnenia programu starostlivosti
· Vyhodnocovanie programu starostlivosti, účinnosť vykonaných opatrení a kontrolu dodržiavania regulatívov bude vykonávať priebežne Správa TANAP.

· Priaznivý stav biotopov a biotopov druhov bude pravidelne monitorovaný a výsledky stavu v území budú vyhodnocované. Za týmto účelom je v území povolená usmernená vedecko-výskumná činnosť s použitím nedeštrukčných vedeckých metód.

· Každých 10 rokov bude zvolané stretnutie a vyhodnotené plnenie jednotlivých opatrení spolu s vlastníkmi a užívateľmi chráneného územia, miestnou samosprávou a orgánmi ochrany prírody. Údaje o vykonaných opatreniach, dobe realizácie a účinnosti opatrení sa zaznamenajú. 

· V tabuľke nižšie je vyznačené predpokladané trvanie aktivity znakom „x“ pre príslušný rok. Ak je políčko tabuľky červene vyfarbené je v danom roku pri aktivite predpokladaný kontrolovateľný výstup.

	2018

	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032

	2034
	2035

	2040

	2043
	2044
	2045
	2046

6.  Prílohy

6.5. Mapa zón 

Nevypracováva sa. Územie sa nerozčleňuje na zóny.

6.7. Iná dokumentácia bližšie zobrazujúca stav a potrebné navrhované opatrenia (napríklad situačné náčrty, fotodokumentácia, grafy, tabuľky) v rozsahu podľa konkrétnej situácie, rozsiahlosti územia a zložitosti problematiky 

Iná dokumentácia sa neprikladá. 

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000

